ΚΑΝΟΝΙΣΜΟΣ (ΕΚ) αριθ. 1129/98 ΤΗΣ ΕΠΙΤΡΟΠΗΣ της 29ης Μαΐου 1998 που τροποποιεί ττον κανονισμό (ΕΚ) αριθ. 1600/95 για τις λεπτομέρειες εφαρμογής του καθεστώτος εισαγωγής και για το άνοιγμα δασμολογικών ποσοστώσεων στον τομέα του γάλακτος και των γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 779/98 του Συμβουλίου, της 7ης Απριλίου 1998, για την εισαγωγή στην Κοινότητα γεωργικών προϊόντων καταγωγής Τουρκίας και την κατάργηση του κανονισμού (ΕΚ) αριθ. 4115/86 και την τροποποίηση του κανονισμού (ΕΚ) αριθ. 3010/95 (1), και ιδίως το άρθρο 1,

Εκτιμώντας:

ότι το πρωτόκολλο αριθ. 1 της απόφασης αριθ. 1/98 (98/223/ΕΚ) του συμβουλίου σύνδεσης ΕΚ-Τουρκίας, της 25ης Φεβρουαρίου 1998, σχετικά με το καθεστώς εμπορίου για τα γεωργικά προϊόντα (2), θεσπίζει το προτιμησιακό καθεστώς που εφαρμόζεται κατά την εισαγωγή στην Κοινότητα γεωργικών προϊόντων καταγωγής Τουρκίας 7 ότι, για ορισμένα γαλακτοκομικά προϊόντα, καταργούνται οι δασμοί εντός του ορίου των δασμολογικών ποσοστώσεων 7 ότι θεσπίστηκαν κανόνες για την απόδειξη της καταγωγής 7 ότι, κατά συνέπεια, πρέπει να προσαρμοστεί ο κανονισμός (ΕΚ) αριθ. 1600/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2432/97 (4) 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του γάλακτος και των γαλακτοκομικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1600/95 τροποποιείται ως εξής:

1. Τα άρθρα 18 και 19 αντικαθίστανται από το ακόλουθο κείμενο:

«Άρθρο 18

1. Το παρόν άρθρο εφαρμόζεται στις εισαγωγές γαλακτοκομικών προϊόντων προέλευσης Νορβηγίας στο πλαίσιο της συμφωνίας για τον Ευρωπαϊκό Οικονομικό Χώρο.

2. Τα προϊόντα καθώς και τα ποσοστά των δασμών που εφαρμόζονται είναι αυτά που αναφέρονται στο παράρτημα ΙΙΙ.

3. Εφαρμόζονται οι διατάξεις των άρθρων 7 και 8.

Άρθρο 19

1. Το παρόν άρθρο εφαρμόζεται στις εισαγωγές των γαλακτοκομικών προϊόντων στο πλαίσιο των δασμολογικών ποσοστώσεων που προβλέπονται στο παράρτημα Ι του πρωτοκόλλου αριθ. 1 της απόφασης αριθ. 1/98 του συμβουλίου σύνδεσης ΕΚ-Τουρκίας (98/223/ΕΚ).

2. Τα προϊόντα καθώς και τα ποσοστά των δασμών που εφαρμόζονται είναι αυτά που αναφέρονται στο παράρτημα ΙΙΙ Α.

3. Οι ποσότητες που προβλέπονται στο παράρτημα ΙΙΙ Α για κάθε έτος κατανέμονται σε ίσα μέρη σε καθ' ένα από τα εξάμηνα που αρχίζουν την 1η Ιανουαρίου και την 1η Ιουλίου.

Εντούτοις, για το εξάμηνο από 1ης Ιουλίου έως 31 Δεκεμβρίου 1998, η ποσότητα είναι ίση προς 1 500 τόνους.

4. Η διάρκεια ισχύος των πιστοποιητικών δεν δύναται να υπερβαίνει την ημερομηνία της 31ης Δεκεμβρίου που έπεται της ημερομηνίας έκδοσης, κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3719/88. Τα πιστοποιητικά εισαγωγής που εκδίδονται δυνάμει του παρόντος άρθρου δύνανται να μεταβιβάζονται μόνον στα φυσικά και νομικά πρόσωπα που αναφέρονται στο άρθρο 13 στοιχείο α).

5. Οι διατάξεις των άρθρων 13, 14, 16 και 17 εφαρμόζονται τηρουμένων των αναλογιών.

Ωστόσο:

- κατά παρέκκλιση του άρθρου 13 στοιχείο β), η αίτηση πιστοποιητικού πρέπει να αφορά τουλάχιστον δέκα τόνους και, κατ' ανώτατο όριο, την ποσότητα που είναι διαθέσιμη για κάθε περίοδο που αναφέρεται στην παράγραφο 3 7

- κατά παρέκκλιση του άρθρου 13 στοιχείο ε), η μνεία στη θέση 20 της αίτησης πιστοποιητικού και του πιστοποιητικού αναφέρεται στο άρθρο 19 του παρόντος κανονισμού 7

- κατά παρέκκλιση του άρθρου 14 παράγραφος 3, τα κράτη μέλη ανακοινώνουν στην Επιτροπή, την πέμπτη εργάσιμη ημέρα που έπεται της ημέρας της λήξης της περιόδου υποβολής των αιτήσεων, τις αιτήσεις που υποβλήθηκαν για καθ' ένα από τα προϊόντα που περιλαμβάνονται στο παράρτημα ΙΙΙ Α. Η ανακοίνωση αυτή περιλαμβάνει τον κατάλογο των αιτούντων καθώς και τις αιτούμενες ποσότητες, ανά κωδικό της συνδυασμένης ονοματολογίας. Όλες οι ανακοινώσεις, συμπεριλαμβανομένης της ανακοίνωσης "ουδέν", πραγματοποιούνται μέσω τέλεξ ή φαξ, την εργάσιμη ημέρα που ορίζεται σύμφωνα με το υπόδειγμα που περιλαμβάνεται στο παράρτημα Χ.»

2. Το άρθρο 22α τροποποιείται ως εξής:

α) Η παράγραφος 1 αντικαθίσταται από το ακόλουθο κείμενο:

«1. Κατά παρέκκλιση των διατάξεων του άρθρου 22, εφαρμόζεται το παρόν άρθρο:

- στις εισαγωγές προέλευσης Ελβετίας στο πλαίσιο της ειδικής ρύθμισης που συμφωνήθηκε μεταξύ αυτής της χώρας και της Κοινότητας,

- στις εισαγωγές των γαλακτοκομικών προϊόντων που αναφέρονται στο παράρτημα Ι του πρωτοκόλλου αριθ. 1 της απόφασης αριθ. 1/98 του συμβουλίου σύνδεσης ΕΚ-Τουρκίας (98/223/ΕΚ), με εξαίρεση αυτές που προβλέπονται στο άρθρο 19 παράγραφος 1.»

β) Η παράγραφος 5 αντικαθίσταται από το ακόλουθο κείμενο:

«5. Η εφαρμογή του ποσοστού του μειωμένου δασμού υπόκειται στην προσκόμιση της δήλωσης θέσης σε ελεύθερη κυκλοφορία συνοδευόμενης από το πιστοποιητικό εισαγωγής και την απόδειξη της προέλευσης που εκδίδεται σε εφαρμογή:

- των διατάξεων του πρωτοκόλλου αριθ. 3, της συμφωνίας μεταξύ της Ευρωπαϊκής Οικονομικής Κοινότητας και της συνομοσπονδίας της Ελβετίας, της 22ας Ιουλίου 1972, όσον αφορά τις εισαγωγές από την Ελβετία,

- των διατάξεων του πρωτοκόλλου αριθ. 3 της απόφασης αριθ. 1/98 (98/223/ΕΚ) του συμβουλίου σύνδεσης ΕΚ-Τουρκίας, όσον αφορά τις εισαγωγές από την Τουρκία.»

3. Στο παράρτημα ΙΙΙ, ο τίτλος «Νορβηγία» παρεμβάλλεται κάτω από τον τίτλο:

«Δασμολογικές ποσοστώσεις στο πλαίσιο των άλλων διεθνών συμφωνιών».

4. Το παράρτημα Ι του παρόντος κανονισμού παρεμβάλλεται ως παράρτημα ΙΙΙ Α μετά από το παράρτημα ΙΙΙ.

5. Στο παράρτημα VII, καταργείται το κείμενο του τίτλου «Τουρκία».

6. Το παράρτημα ΙΙ του παρόντος κανονισμού προστίθεται ως παράρτημα X.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Οι διατάξεις που προβλέπονται στο άρθρο 1 σημείο 2 εφαρμόζονται μόνο στα πιστοποιητικά εισαγωγών για τα οποία οι αιτήσεις υποβλήθηκαν από την ημερομηνία θέσης σε ισχύ του παρόντος κανονισμού.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Μαΐου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 113 της 15. 4. 1998, σ. 1.

(2) ΕΕ L 86 της 20. 3. 1998, σ. 1.

(3) ΕΕ L 151 της 1. 7. 1995, σ. 12.

(4) ΕΕ L 337 της 9. 12. 1997, σ. 9.

ΠΑΡΑΡΤΗΜΑ Ι

«ΠΑΡΑΡΤΗΜΑ ΙΙΙ Α

ΔΑΣΜΟΛΟΓΙΚΕΣ ΠΟΣΟΣΤΩΣΕΙΣ ΣΤΟ ΠΛΑΙΣΙΟ ΑΛΛΩΝ ΔΙΕΘΝΩΝ ΣΥΜΦΩΝΙΩΝ

ΤΟΥΡΚΙΑ

(ημερολογιακό έτος)

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

«ΠΑΡΑΡΤΗΜΑ Χ

ΕΦΑΡΜΟΓΗ ΤΟΥ ΑΡΘΡΟΥ 19

>ΑΡΧΗ ΓΡΑΦΗΚΟΥ>

Επιτροπή των Ευρωπαϊκών Κοινοτήτων

ΓΔ VI/D/1 - Τομέας «Γάλα και γαλακτοκομικά προϊόντα»

ΑΙΤΗΣΕΙΣ ΠΙΣΤΟΠΟΙΗΤΙΚΩΝ ΕΙΣΑΓΩΓΗΣ

Κράτος μέλος: Περίοδος: Κωδικός ΣΟ Αιτών (ονοματεπώνυμο και διεύθυνση) Ποσότητα (σε τόνους) Χώρα προέλευσης

Τουρκία»

Σύνολο σε τόνους: >ΤΕΛΟΣ ΓΡΑΦΗΚΟΥ>